stanford-oval/wikipedia huggingface dataset:
Philippe Coutinho
Seurajoukkueura

Kesällä 2008 Coutinho allekirjoitti sopimuksen Internazionale Milanon kanssa 3,8 miljoonasta eurosta, mutta italialaisseura jätti hänet lainalle edelliseen seuraansa Vasco da Gamaan kahdeksi vuodeksi. Italialainen urheilulehti La Gazzetta dello Sport kirjoitti, että Coutinho voi olla yksi maailman parhaista nuorista tähdistä. Hän pelasi lainasopimuksen aikana Vasco da Gamassa 12 Brasilian Série B:n ja seitsemän Série A:n ottelua.
Kesällä 2010 Coutinho palasi Interiin ja pelasi seurassa puolentoista vuoden aikana 18 Serie A -ottelua, joissa teki kaksi maalia. Mestarien liigassa hän pelasi yhdeksän ottelua. Kevätkauden 2012 hän oli lainalla Espanyolissa, jossa viimeisteli 16 Primera Divisiónin ottelussa viisi maalia. Syyskaudella 2012 hän esiintyi Interin paidassa kymmenessä liigaottelussa, joissa teki yhden maalin, sekä karsinnat mukaan lukien yhdeksässä Eurooppa-liigan ottelussa, joissa teki kaksi maalia.
30. tammikuuta 2013 Coutinho siirtyi Interistä Liverpoolin riveihin 10 miljoonalla eurolla. Coutinho allekirjoitti 5,5 vuoden pituisen sopimuksen Liverpoolin kanssa. Hän sai paitaansa itse toivomansa pelinumeron 10. Hän pelasi Liverpoolissa viiden vuoden aikana 152 valioliigaottelua, joissa teki 41 ja syötti 37 maalia. Mestarien liigan kymmenessä ottelussa hän viimeisteli viisi ja Eurooppa-liigan 14 ottelussa kaksi maalia.
6. tammikuuta 2018 vahvistettiin Coutinhon 160 miljoonan euron siirto Liverpoolista Barcelonaan. Seuraavan puolentoista kauden aikana hän pelasi 52 Espanjan pääsarjaottelua, joissa teki 13 ja syötti seitsemän maalia. Mestarien liigan 12 ottelussa hän viimeisteli kolme osumaa. Hän voitti Espanjan-mestaruuden 2018 ja 2019, Espanjan cupin 2018 ja Espanjan supercupin 2018.
Coutinho siirtyi kaudeksi 2019–2020 lainalle Bundesliigan FC Bayern Müncheniin. Hän pelasi Bundesliigassa 23 liigaottelua, joissa hän teki kahdeksan ja syötti kuusi maalia. Hän voitti Saksan-mestaruuden ja cupin. Mestarien liigan voittajajoukkueessa hän pelasi kaikissa 11 ottelussa, ja teki kolme maalia, joista kaksi välierässä Barcelonaa vastaan.
Coutinho pelasi Barcelonassa seuraavien puolentoista vuoden aikana 24 Primera Divisiónin ottelua ja teki neljä maalia. Kuudessa Mestarien liigan ottelussaan hän teki yhden maalin. Hän oli nivelkierukkavamman vuoksi puoli vuotta kentiltä sivussa.
Tammikuussa 2022 Coutinho siirtyi lainasopimuksella Englannin Valioliigan Aston Villaan. Kevätkauden 19 liigaottelussa hän teki viisi ja syötti kolme maalia. Siirto vakinaistettiin kesällä 2022. Seuraavan kauden 20 valioliigaottelussa hän teki yhden maalin. Elokuussa 2023 hän pelasi kaksi valioliigaottelua, minkä jälkeen oli loppukauden 2023–2024 lainalla qatarilaisessa Al-Duhailissa, jossa teki 16:ssa Qatar Stars Leaguen ottelussa kolme maalia.
Maajoukkueura

Coutinho pelasi Brasilian kaikki kolme ottelua alle 17-vuotiaiden MM-kilpailuissa 2009. Hän pelasi kaikki seitsemän ottelua ja teki kolme maalia Brasilian voittaessa alle 20-vuotiaiden maailmanmestaruuden 2011.
Coutinho pelasi ensimmäisen ottelunsa Brasilian maajoukkueessa Irania vastaan lokakuussa 2010. Ensimmäisen maaottelumaalinsa hän teki Meksikoa vastaan kesäkuussa 2015. Hän pelasi kolme ottelua Copa Américassa sekä  2015 että 2016. Jälkimmäisellä kerralla hän viimeisteli hattutempun Haitin verkkoon.
Coutinho pelasi MM-kilpailuissa 2018 Brasilian kaikki viisi ottelua sekä teki maalin Sveitsiä ja Costa Ricaa vastaan. Hän oli voittamassa Copa Américaa 2019, jossa pelasi Brasilian kaikki kuusi ottelua ja teki kaksi maalia Bolivia-ottelussa. Viimeksi hän on pelannut maajoukkueessa kesäkuussa 2022.
Aiheesta muualla

Kuvia tai muita tiedostoja aiheesta Philippe Coutinho Wikimedia Commonsissa
Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga
Brasilian joukkue – Copa América Centenario
1 Alisson |
2 Dani Alves |
3 Miranda |
4 Gil |
5 Casemiro |
6 Filipe Luís |
7 Ganso |
8 Elias |
9 Jonas |
10 Lima |
11 Gabriel |
12 Diego Alves |
13 Marquinhos |
14 Rodrigo Caio |
15 Fabinho |
16 Santos |
17 Walace |
18 Augusto |
19 Willian |
20 Lucas |
21 Hulk |
22 Coutinho |
23 Grohe |
Valmentaja Dunga
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Katalonia  Yhdysvallat
Adam-ondi-Ahman

Adam-ondi-Ahmanin laaksossa sijaitseva kukkula, jonka Joseph Smith nimesi temppelin paikaksi.
Adam-ondi-Ahman (joskus myös muodossa Diahman, lyhennettynä sanoista Adam-ondi-Ahman) on historiallinen paikka Grand River -joen laaksossa Daviessin piirikunnassa Missourin osavaltiossa Yhdysvalloissa. Myöhempien aikojen pyhien liikkeen eli mormonismin perustaja ja ensimmäinen profeetta Joseph Smith selitti 19. toukokuuta 1838, että Adam-ondi-Ahmanin laakso on se paikka, jonne Aadam karkotettiin Eedenin puutarhasta. Eedenin puutarha oli hänen mielestään sijainnut uudella mantereella, Independencen kaupungin tienoilla Missourissa. Tultuaan karkotetuksi paratiisista Aadam ja hänen vaimonsa Eeva asettuivat asumaan kauniiseen Adam-ondi-Ahmanin laaksoon. Ennen kuolemaansa Aadam kokosi jälkeläisensä luokseen Adam-ondi-Ahmanin laaksoon ja siunasi heidät sekä profetoi heille. Smithin mukaan Nooa oli purjehtinut arkillaan Meksikonlahdelta vanhalle mantereelle. Mormonin kirja kertoo, että eräs Jared johti ryhmän ihmisiä vanhalta mantereelta uuteen maailmaan kielten sekoittamisen aikaan eli Baabelin tornin rakentamisen ja tuhoutumisen aikoihin.
Smith selitti, että laaksossa oli kaksi (tai mahdollisesti kolme) Aadamin omin käsin rakentamaa alttaria, joilla hän uhrasi Jumalalle paratiisista karkotuksen jälkeen. Smithin mukaan alueella oli sekä rukouksen alttari että uhrialttari.
Smith oli myös vakuuttunut sitä, että Adam-ondi-Ahmanin laakso on se paikka, jonne ihmiskunta, Aadamin jälkeläiset, tullaan kokoamaan viimeiselle tuomiolle Jeesuksen tultua takaisin.
Varhaiset mormonit alkoivat asuttaa Adam-ondi-Ahmanin laaksoa Smithin saaman ilmoituksen mukaan. Alueelle muutti lyhyessä ajassa noin 1 500 mormonia. He aikoivat rakentaa laaksoon temppelin, mutta hanke jäi toteutumatta. Adam-ondi-Ahmanin laaksossa käytiin myös eräs mormonisodanlähde? ratkaisutaisteluista, jonka tuloksena liikkeen jäsenet karkotettiin Missourin osavaltiosta. Myös Yhdysvaltain sisällissodan aikana laaksossa kärhämöitiin.
Smithin mukaan Adam-ondi-Ahman on Aadamin paratiisissa puhumaa kieltä. Sana esiintyy hänellä jo vuonna 1832, tosin ilman viittausta tiettyyn paikkaan. Sanan Adam-ondi-Ahman on tulkittu merkitsevän "Jumalan laakso, jossa Aadam asui" (kirkon varhainen teologi Orson Pratt), "Jumalan laakso, jossa Aadam siunasi lapsiaan" (John Corrill, MAP-kirkkoon kuuluva historioitsija), "Aadamin hauta" (Herman C. Smith, Kristuksen yhteisöön kuuluva historioitsija) tai "Aadam Jumalan kanssa".
Nykyään MAP-kirkko omistaa suurimman osan laaksosta. Se on enimmäkseen maatalouskäytössä. Vaikka alueen uskonnonhistoriallinen merkitys on kirkon opin mukaan valtava, siellä ei ole toimitettu arkeologisia kaivauksia. Smithin mainitsemia Aadamin alttareita ei ole löydetty.
Aiheesta muualla

Adam-ondi-Ahman Encyclopedia of Mormonism, Vol. 1,
Kuvia tai muita tiedostoja aiheesta Adam-ondi-Ahman Wikimedia Commonsissa
Sacaba

| Sacaba |
| --- | --- |

 lippu
Valtio:  Bolivia
Departementti:  Cochabamba
Korkeus:  2 719 m
Väkiluku (2012):  150 110
Infobox OKVirheellinen NIMI-arvo: 
Sacaba on kaupunki Boliviassa Cochabamban departementissa. Kaupungissa oli 150 110 asukasta vuoden 2012 väestönlaskennassa.
Ilmasto

Sacabassa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 17 °C ja keskimääräinen sademäärä 460 millimetriä. Marraskuu on lämpimin kuukausi. Silloin vuorokauden keskilämpötila on noin 19 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on tammikuu, jolloin sataa keskimäärin noin 110 millimetriä. Kesäkuu puolestaan on kuivin kuukausi. Silloin keskimääräinen sadanta on 1 millimetri.
Aiheesta muualla

Kuvia tai muita tiedostoja aiheesta Sacaba Wikimedia Commonsissa
Loimaan evankelinen kansanopisto

| Loimaan evankelinen kansanopisto |
| --- | --- |

 Kansanopiston rakennuksia Hirvikoskella.
Sijainti:  Loimaa
Koordinaatit:  60.869088°N, 22.978454°E
Tyyppi:  kristillinen kansanopisto
Perustettu:  1938
Omistaja:  Loimaan Evankelisen Kansanopiston Säätiö
Sitoutuneisuus:  Evankelinen herätysliike
Rehtori:  Tuomas Lankinen
Aiheesta muualla
Sivusto
Loimaan evankelinen kansanopisto on Loimaan Hirvikoskella sijaitseva vuonna 1938 perustettu vapaan sivistystyön piiriin kuuluva kansanopisto.
Oppilaitoksen toiminta jakautuu kolmeen sektoriin:
pitkät opintolinjat
kurssitoiminta ja
palvelutoiminta.
Pitkillä opintolinjoilla kansanopistossa annetaan laaja-alaisesti valmentavaa opetusta, jonka tarkoituksena on luoda opiskelijalle hyvät edellytykset päästä opiskelemaan haluamaansa tutkintoa. Opinnot perustuvat pääsääntöisesti kunkin alan tutkintoon johtavien koulutusten perusopintoihin. Kansanopistossa toimii biologian ja kestävän kehityksen linja, fysioterapian linja, ilmaisutaidon ja viestinnän linja, hoitoalan linja, kasvatustieteen ja psykologian linja, oikeustieteen linja sekä kymppiluokka ja peruskoululinja.
Kursseilla kansanopisto tarjoaa yleissivistävää opetusta harrastajille, työelämässä toimiville ammatillisesti kehittäviä eri alojen kursseja sekä nuorille intensiivivalmennusta jatko-opintoihin. Kurssitoiminnan pääpaino on taiteissa, kielissä sekä hengellisessä toiminnassa.
Palvelutoiminnassa opisto tarjoaa erilaisille ryhmille majoitusta, ruokailua sekä tiloja opetus- ja kokouskäyttöön.
Vuonna 2011 kansanopisto perusti lastenkodin turvatakseen rahoitustaan, kun oppilasmäärät olivat vähenemässä. Sinne sijoitetut nuoret voivat täydentää opintojaan kansanopiston peruskoululinjalla.
Aiheesta muualla

Loimaan evankelisen kansanopiston kotisivut
Brice Konda

| Brice Konda> Henkilötiedot |
| --- | --- |
Syntynyt: 1991
Kansalaisuus:   Ranska
Kyokushin-ottelija
Pituus:  185 cm
Paino:  95 kg
Painoluokka:  superraskassarja
Kätisyys:  oikea
Seura(t):  Spirit Dojo Paris
Vyöarvo:  2. kyu
| Mitalit> Maa:   Ranska.Miesten kyokushin.Euroopan Open  | Mitalit> Maa:   Ranska.Miesten kyokushin.Euroopan Open  | Mitalit> Maa:   Ranska.Miesten kyokushin.Euroopan Open  | Maa:   Ranska> Miesten kyokushin. |
| --- | --- | --- | --- |
|  Pronssia | Katowice 2024 | avoin |  |
| Ranskan cup  | Ranskan cup  | Ranskan cup  |  |
|  Hopeaa | Pariisi 2023 | +90 kg |  |
| Belgian Open  | Belgian Open  | Belgian Open  |  |
|  Kultaa | 2017 | +90 kg |  |
Brice Konda (s. 1991) on ranskalainen karateka. Hän saavutti Kyokushinissa EM-pronssia 2024.
Kilpaura

Lokakuussa 2017 Konda saavutti Belgian Openin mestaruuden voitettuaan loppuottelussa David Mertensin.
Helmikuussa 2019 Konda sijoittui viidenneksi Ranskan cupissa.
Konda saavutti helmikuussa 2023 Ranskan cupissa hopeaa. Hän hävisi loppuottelussa moninkertaiselle Euroopan- ja Ranskan mestarille Antonio Tusseaulle. Menestyksen myötä Konda sai tilaisuuden osallistua toukokuussa pidettyihin Puolan EM-kilpailuihin. Hän kohtasi avauskierroksella Zdenko Lakusicin. Hän hävisi ottelun tuomariäänin.
Lokakuussa 2024 Konda saavutti Euroopan Openissa pronssia. Hän voitti avoimensarjan avauskierroksella Andrzej Winiarskin ja toisella Paweł Tokarzewskin. Puolivälierässä Konda voitti vielä Mykhailo Pelikhin, kun taas välierässä hän hävisi Alejandro Navarrolle. Tappion myötä Konda eteni pronssiotteluun, jonka hän voitti Filip Maksimowiczin oltua kykenemätön ottelemaan mitalikamppailussa.
EM-sijoitukset

| Paikka | Päivä | Sijoitus |
| --- | --- | --- |
|  Puola | 21.5.2023 | 9. |
|  Puola | 26.10.2024 | 3. |
Pängätsalo

Pängätsalo
| --- | --- |
Sijainti:  Vesanto, Konnevesi ja Äänekoski Keski-Suomi ja Pohjois-Savo Suomi
Vesialue:  Keitele
Pinta-ala:  21 km² 
muokkaa - muokkaa wikitekstiä - muokkaa Wikidataa
Pängätsalo on Keiteleen saari pääosin Vesannolla sekä osittain Äänekosken (Konginkankaan) ja Konneveden alueella. Se on Suomen sisävesien 31. suurin saarilähde?, ja sen pinta ala on 21 km². Lounaispuolisesta Konneveteen kuuluvasta mannerrannasta saaren erottaa Murtosalmi. Pängätsalossa on yksi lampi, Rintainlampi.
Pängätsalon ja mantereen välillä ei ole pysyvää tieyhteyttä, mutta Keiteleen ylitse pääsee lossilla. Vuonna 2009 Pängätsalossa oli seitsemän pysyvää asukasta sekä 47 kesäasuntoa.
Viljo Nissilän mukaan saaren nimi voi olla hämäläisten eränkävijöiden perua, sillä jo 1500-luvulla Sahalahden Isonniemen kylässä mainitaan suku- tai lisänimi Pänkä (Sipi Pengä, n. 1558).
Otto Ruoppi

| Henkilötiedot |
| --- | --- | --- | --- |
Syntymäaika: 31. tammikuuta 2006 (ikä 18)
Syntymäpaikka: Kuopio, Suomi
Pelipaikka: keskikenttäpelaaja
Pituus: 180 cm
Seura
Seura: KuPS
Junioriseurat
: KuPS
Seurat
| Vuodet | Seura | O | (M) |
| 2021 | KuFu98 | 11 | (0) |
| 2022 | KuPS Akatemia | 15 | (1) |
| 2023- | KuPS | 25 | (3) |
| 2023 | → MP (laina) | 28 | (2) |
| Yhteensä | Yhteensä | 79 | (6) |
Maajoukkue
| 2021-2022 | Suomi U16 | 7 | (1) |
| 2022-2023 | Suomi U17 | 15 | (2) |
| 2023- | Suomi U18 | 4 | (1) |
| 2023- | Suomi U19 | 7 | (0) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2024.  Maajoukkueuran tilastot päivitetty 28. lokakuuta 2024.
Otto Ruoppi (s. 31. tammikuuta 2006 Kuopio) on suomalainen jalkapalloilija. Pelipaikaltaan hän on keskikenttäpelaaja. Ruoppi edustaa Veikkausliigassa pelaavaa kasvattajaseuraansa Kuopion Palloseuraa.
Otto Ruoppi on kuopiolaisseuran oma kasvatti. Hän on pelannut seuran D-, C- ja B-juniorijoukkueissa. Hän pelasi kaudella 2021 lisäksi noin kymmenen sarjaottelua yhteistyöseura KuFu:n riveissä Kakkosessa ja pelasi sarjakaudella 2023 Mikkelin Palloilijoiden riveissä ykkösessä hankkien arvokasta pelikokemusta aikuisten kovista sarjoista. Ruoppi debytoi Veikkausliigassa KuPS:n Veikkausliigajoukkueessa 6. huhtikuuta 2024  kauden 2024 avausottelussa HJK:ta vastaan. Hän teki KuPS:n kanssa keväällä 2024 kauden 2026 loppuun kestävän sopimuksen. Hän nousi myös kaudella 2024 KuPS:n Veikkausliigajoukkueen pelaavaan kokoonpanoon.
Otto Ruoppi on ollut mukana U16-. U17-, U18- ja U19-vuotiaiden maajoukkueissa kaikkiaan 33 ottelussa.
Saavutukset

Suomen mestaruus kaudella 2024
Suomen cup-mestaruus (2024)
You've Come a Long Way, Baby

You've Come a Long Way, Baby on englantilaisen eloktronisen musiikin tuottajan Fatboy Slimin toinen studioalbumi. Sen julkaisi ensimmäisen kerran Skint Records -levy-yhtiö Yhdistyneessä kuningaskunnassa 19. lokakuuta 1998 ja päivää myöhemmin Astralwerks-yhtiö Yhdysvalloissa. Albumista tuli Fatboy Slimin läpimurtoalbumi, ja se ylsi Britannian albumilistan ykkössijalle ja yhdysvaltalaisen Billboard 200 -listan sijalle 34. Kriitikot ylistivät albumin musiikkia ja tyyliä. Albumi nosti Fatboy Slimin kansainväliseen maineeseen tuoden hänelle Brit Awards -palkinnon vuonna 1999, ja siitä tuli nelinkertainen platina-albumi British Phonographic Industry:ssä ja platina-albumi Recording Industry Association of America:ssa. Albumilta julkaistiin neljä singleä: "The Rockafeller Skank", "Ganster Tripping", "Praise You" ja "Right Here, Right Now", jotka kaikki ylsivät Britannian singlelistan kymmenen parhaan joukkoon. Kappale "Build It Up - Tear It Down" julkaistiin myös promotionaalisena singlenä.lähde?
Tausta

Fatboy Slimillä oli tapana ostella omituisia vinyylilevyjä ja sämplätä niistä elementtejä joista piti. Koko 1990-luvun ajan hän kokosi näistä sämpleistä kirjaston levykkeille joista hän voisi rakentaa kokoelmia. Hän latasi näitä sämplejä Atari ST S90 -sämpleriin ja C-Lab Creator -ohjelmistoa käyttävään tietokoneeseen äänittääkseen ja manipuloidakseen niitä. Useimpiin kappaleisiin hän lisäsi bassolinjan ja sämpläsi muita elementtejä big beat -musiikin tyyliin. Vuoden 1998 alussa Fatboy Slim oli onnistuneesti tehnyt useita remixejä kokeillessaan joitain omituisia äänilevyjään DJ-keikoillaan. Fatboy Slim kokosi kappaleita kotistudiollaan Brightonissa nimeltään House of Love käyttäen apunaan aikavenytysmetodia ja tehden yhteistyötä miksaaja-insinööri Simon Thorntonin kanssa.
Nimi ja kansikuva

Albumin nimi You've Come a Long Way, Baby tuli Virginia Slims -savukkeiden mainossloganista. Aikaisemmin julkaistun singlen "The Rockafeller Skank" tiedoissa kerrotaan että toinen mahdollinen nimi albumille olisi ollut Let's Hear It for the Little Guy.
Albumin kansikuvan suunnitteli Red Design. Kuvassa esiintyy lihava nuori mies yllään T-paita jossa lukee englanniksi "I'm #1 so why try harder" ja vasemmassa kädessään savuke. Alkuperäinen kuva on otettu vuonna 1983 Fat People's Festival -tapahtumassa Danvillen kaupungissa Virginiassa ja julkaistu Rex Features -valokuvakirjastossa. Lukuisista pyynnöistä huolimatta miestä ei ole tunnistettu.
Albumin muut valokuvat tuotti Simon Thornton. Yhdysvalloissa julkaistun version kansikuvassa on hyllyjä täynnä äänilevyjä.
Vastaanotto

Albumi oli kriitikoiden suosiossa. AllMusic-palvelun Stephen Thomas Erlewinen mukaan "se tuli lähelle kaikkein parasta big beat -albumia... saumaton albumi täynnä mahtavaa mielikuvitusta, arvaamattomia käänteitä, isoja koukkuja ja mahtavaa biittiä."  Albumi mainitaan myös kirjassa 1001 albumia jotka jokaisen on kuultava edes kerran eläessään.
Vuonna 1999 albumi saavutti kolminkertaisen platinan BPI:ssä, kolminkertaisen platinan Australian Record Industry Association:issa ja platinan RIAA:ssa.
Kappaleet

| Numero | Nimi | Tekijä(t) | Pituus |
| --- | --- | --- | --- |
| 1 | Right Here, Right Now | Norman Cook - Dale Peters - Joe Walsh | 6:27 |
| 2 | The Rockafeller Skank | Cook - John Barry - Winifred Terry | 6:53 |
| 3 | Fucking in Heaven | Cook | 3:55 |
| 4 | Gangster Tripping | Cook - Josh Davis - Sam Brox - Ganiyu Pierre Gasper - Stephen Jones - Nicholas Lockett - Myke Wilson | 5:20 |
| 5 | Build It Up - Tear It Down | Cook - Patricia Miller | 5:05 |
| 6 | Kalifornia | Cook - Mr. Natural | 5:20 |
| 7 | Soul Surfing | Cook - Earl Nelson - Fred Smith | 4:56 |
| 8 | You're Not From Brighton | Cook | 5:20 |
| 9 | Praise You | Cook - Camille Yarbrough | 5:23 |
| 10 | Love Island | Cook | 5:18 |
| 11 | Acid 8000 | Cook | 7:28 |
Henkilöstö

Albumissa mainittu henkilöstö:
Norman Cook - esittäjä, koskettimet, syntetisaattori, basso, sämpläys, skrätsäys, rumpuohjelmisto, tuotto
Red Design - valokuvaus
Simon Thornton - insinööri, miksaaja, valokaus
Eve - laulu kappaleessa "Cowboy"
Freddy Fresh - laulusämple kappaleessa "Fucking in Heaven"
Myriam Tisler - laulu kappaleessa "Radioactivity"
Aiheesta muualla

You've Come a Long Way, Baby, Discogs
You've Come a Long Way, Baby, MusicBrainz
You've Come a Long Way, Baby, Spotify
Kruunuaratti

| Kruunuaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Viheraratit Aratinga
Laji::  auricapillus
Kaksiosainen nimi
 Aratinga auricapillus  (Kuhl), 1820 

Katso myös
   Kruunuaratti Wikispeciesissä   Kruunuaratti Commonsissa 
Infobox OKNimi-testi OKIUCN-testi OK: 
Kruunuaratti (Aratinga auricapillus) on Brasilian Bahiasta Paranáan elävä papukaija, josta tunnetaan kaksi alalajia. Heinrich Kuhl kuvaili lajin holotyypin Bahiasta 1820.
Koko ja ulkonäkö

Kruunuaratti on hyvin tyypillinen Aratinga-aratti. Se on suurimmaksi osaksi vihreä, sen siiven- ja pyrstön kärjet ovat siniset. Sen alavatsa on punertavan oranssi, ja nimensä mukaisesti sillä on oranssi-punainen "kruunu" otsallaan ja päälaellaan. Nokka on musta ja jalat harmaat. Silmää ympäröi vaalea, paljas ihokehä. Pitkän pyrstönsä kanssa lajin pituus nokasta pyrstön kärkeen on noin 30 senttiä ja se painaa noin 140-150 grammaa.
Lemmikkinä

Suomessa kongonkaija on harvinainen lemmikki.
Kruunuaratin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.
Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset.
Okko Laru

Okko Laru (s. 15. joulukuuta 1969) on suomalainen muusikko ja tuottaja. Larun pääinstrumentti on rummut.
Okko Laru tekee edelleen aktiivisesti tuottajan ja lauluntekijän töitä. Hän on toiminut ammattimuusikkona useissa yhtyeissä, kuten muun muassa Broadcastissa. Kapellimestarin roolissa hän johti Hectorin Power Band- orkesteria viidentoista vuoden ajan. Hector-yhteistyön aikana syntyivät albumit "Ei Selityksiä" 2004 ja "Hauras" 2014, joka myi kultaa jo ennakkomyynnissä ja meni suoraan listaykköseksi ilmestyessään. Molemmat albumit rikkoivat myös platinalevyrajan.
Okko Laru on tuottanut lisäksi useita bändejä ja artisteja, muun muassa Olavi Uusivirtaa, Tommi Läntistä, Kaija Koota ja  Tik Takia. Larun työnjälkeä voi kuulla sellaisilla klassikoilla kuin "Kuunnellaan vaan taivasta" (Hector) ja "On niin helppoo olla onnellinen" (Olavi Uusivirta). Kim Heroldin megahitti "Social Butterfly" on niin ikään Larun tuottama.
Lauluntekijänä Larun säveltämiä ja sanoittamia kappaleita ovat esim, Tik Tak-yhtyeen "Rannaton" ja Tommi Läntisen "Rahaa rikkaampi".
Okko Laru on toiminut myös Universal Musicin A&R managerina.
Yhtyeitä ja taustayhtyeitä

Broadcast
Hector Power Band
Jay Day
Kaija Kärkinen & Ile Kallio
Tommi Läntinen
Kirka
Mestarit
Pave Maijanen
Pepe Willberg
Kim Herold
Vibro Kings
Samuli Edelmann
Ile Kallio Big Rock Band
Aiheesta muualla

Muusikko Okko Laru: Jos menestykseen tottuu, kannattaa vaihtaa alaa Yle. 8.12.2014.
Rengas-online

Rengas-online.com on Delticom AG suomalaisille suunnattu verkkorengaskauppa. Delticom puolestaan on Euroopan johtava verkkorengaskauppias, ja sen pääkonttori sijaitsee Hannoverissa, Saksassa. Rengas-online.com on yksi Delticom AG omistamista 42 rengaskaupasta Euroopassa. Verkkokauppa avattiin vuonna 2005, ja se on Delticom AG saksalaisen ReifenDirekt.de-verkkokaupan suomalainen vastine.
Rengas-online.com on erikoistunut tarjoamaan renkaita monenlaisiin ajoneuvoihin, kuten henkilöautoihin, moottoripyöriin, kuorma-autoihin, kevyisiin hyötyajoneuvoihin, maasto- ja 4x4-ajoneuvoihin, rekkoihin, sähköautoihin sekä linja-autoihin. Renkaitten lisäksi kauppa tarjoaa myös alumiini- ja teräsvanteita sekä pyörä- ja rengaspaketteja. Lisäksi Rengas-online.com toimittaa erikoisrenkaita klassikko- ja kilpa-autoihin. Laajasta valikoimasta löytyy yli 100 rengasmerkkiä ja yli 25 000 rengasmallia.
Rengas-online.com tekee yhteistyötä yli 520 ammattitaitoisen partnerihuollon kanssa ympäri Suomea, mahdollistaen renkaiden toimituksen suoraan asennuspaikkaan. Vuonna 2023 Rengas-online.com ilmoitti 8,7 miljoonan dollarin liikevaihdosta.
Projektit

Rengas-online.com/Delticom tunnetaan ainutlaatuisten markkinointiprojektien järjestämisestä. Vuonna 2015 Delticom järjesti yhdessä Continentalin kanssa viiden päivän maastoautosafarin Namibiassa. Osallistujat, jotka voittivat kokemuksen verkkokaupan järjestämässä kilpailussa, lähtivät matkalle Frankfurtin lentokentältä. Kiertue kattoi monenlaisia maisemia, kuten aavikoita, steppoja ja hiekkadyynejä, tarjoten erilaisia haasteita maastorenkaille.
Aiheesta muualla

Delticom
Rengas-online.com